पाएं अपने शहर की ताज़ा ख़बरें और फ्री ई-पेपरडाउनलोड करें
आरटीपीसीआर में कोरोना संक्रमण नहीं पाए जाने पर मरीज की क्रिटिकल स्थिति को देखते हुए एचआरसीटी टेस्ट( सिटी स्कैन टेस्ट )कराने के लिए मरीजों को निजी अस्पतालों में जांच के लिए लंबी कतार में खड़े रहना पड़ रहा है ।अस्पतालों के आगे भी भीड़ बनी हुई है। राज्य सरकार द्वारा सिटी स्कैन टेस्ट की स्थानीय स्तर पर सामुदायिक चिकित्सा केंद्र में व्यवस्था नहीं किए जाने तथा किसी निजी क्षेत्र के अस्पताल को अनुमोदित नहीं किए जाने के कारण मरीजों को मजबूर होकर निजी क्षेत्र के अस्पतालों में स्वयं के खर्चे पर जांच करवानी पड़ रही है।
हालत यह है कि कोरोना संक्रमण के नाम पर एम्बुलेंस चालकों ने भी मनमानी राशि वसूली करने का काम शुरू कर रखा है। डीडवाना ग्राम के महावर समुदाय के सोहन लाल महावर को गंभीर हालात में राजकीय सामुदायिक चिकित्सा केंद्र बुलाया गया जहां पर कोर्ट सेंटर तक जाने के लिए एंबुलेंस नहीं होने के कारण परेशानी का सामना करना पड़ा। निजी क्षेत्र के एंबुलेंस चालकों द्वारा कोरोना पॉजिटिव पाए जाने वाले मरीज को जयपुर पहुंचाने के 10 से ₹15000 की राशि ली जा रही है। वहीं दूसरी तरफ ऑक्सीजन सिलेंडरों की कमी के कारण सरकारी कोविड सेंटर पर बेड संख्याओं का विस्तार नहीं हो पा रहा है । लोगों ने कोरना संक्रमित मरीजों को राहत देने के लिए सरकारी स्तर पर एचआरसीटी टेस्ट करवाए जाने की मांग की है या फिर निजी क्षेत्र की अस्पताल को निशुल्क जांच के लिए अनुबंधित किए जाने की मांग की है ।
उच्च अधिकारियों को बताएंगे सीटी स्कैन टेस्ट जिला स्तर के अस्पताल में उपलब्ध होता है इसके लिए पीड़ित मरीज को दौसा के लिए रेफर किया जाता है। निजी क्षेत्र के अस्पताल के साथ एचआरसीटी टेस्ट के लिए अनुबंध करना व राशि का भुगतान करना एमआरएस में बजट के अभाव में संभव नहीं है । इसके लिए लोगों की मांग को लेकर उच्च अधिकारियों को जानकारी दी जाएगी तथा सरकार तक बात को पहुंचाई जाएगी।-डॉ. धीरज शर्मा, बीसीएमएचओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn